הוועדה המיוחדת למאבק בנגע הסמים, כנסת 18, פרוטוקול מספר 40, 2010-12-27 11:00

מוחמד ברכה: שלום לכולם, אני מתכבד לפתוח את הישיבה.

מוחמד ברכה: הנושא על סדר היום, הדרישה לmatching בתוכניות למלחמה בסמים ולמען נוער בסיכון ברשויות המקומיות.

מוחמד ברכה: בישיבת הוועדה שנערכה ביום חמישי שלפני האחרון, עלה הנושא של matching וחוסר היכולת של הרשויות המקומיות, לממש את זכויותיהן בכל מה שקשור למלחמה בסמים ודאגה לנוער בסיכון, בגלל שנדרש מהם לשלם, חלק על פי חוק,  את מימון אותן משרות ואותן פעילויות.

מוחמד ברכה: יש מימון של התוכנית בתוכניות סמים ונוער בסיכון על ידי משרדי הממשלה השונים, כמו למשל: משרד הרווחה, משרד הפנים, משרד החינוך, המועצה המקומית, אבל הרשות המקומית נדרשת לשלם חלק מההוצאות של התוכנית, נניח 25% על הרשות המקומית ו- 75% על המשרד הממשלתי.

מוחמד ברכה: נוצר מצב כזה שרשויות מקומיות חלשות, שאין להן מקורות מימון, או אין להן תקציב גדול, נאלצות לוותר על השירות הזה, שהוא חיובי דווקא בישובים שלהם, שיש שם שכבות חלשות, מכיוון שהם לא יכולים להשתתף, או לשלם את החלק שלהם, במימון אותה משרה.

מוחמד ברכה: כל הסיפור הזה, נקרא matching.

מוחמד ברכה: ד"ר גלעד נתן, חוקר הוועדה, חיבר פה מסמך שלדעתי הוא חשוב מאוד, שהוא גם מעין מדריך לרשויות המקומיות, שחלקן אינן מודעות לזכויותיהן בכל הקשור לנושא הדיון, וגם מבליט את חומרת הבעיה שדווקא איפה שיש רשויות חלשות, שם זקוקים יותר לאותן משרות חברתיות, והן נשללות מהן בגלל חוסר תקציב.

מוחמד ברכה: אני התוודעתי לעובדה מאוד מטרידה, שהכסף המיועד לרשויות החלשות שאינן יכולות להשתמש בו, נשאר במשרד האוצר, ואז לקראת סוף שנת התקציב פונים לרשויות שיכולות להשתמש בזה.

מוחמד ברכה: זאת אומרת, עוזרים לרשויות שכבר קיבלו את הזכויות שלהם, כי הן יכולות  לממן את החלק שלהן, ומציעים להן את הכסף שהרשויות החלשות לא השתמשו בו.

מוחמד ברכה: הרשויות החזקות, נהנות מהטבה כפולה ומכופלת על חשבון הרשויות החלשות.

מוחמד ברכה: יש דברים שאנחנו לא יכולים להכריע בהם כאן והיום כמו הדרישה לפטור רשויות חלשות מ- matching.

מוחמד ברכה: אבל הנושא הזה מטריד ואנחנו רוצים לשמוע את הנציגים של המשרדים השונים איך אנחנו מקדמים את המודעות שהרשויות יקבלו מה שהן זכאיות לקבל וגם כן אם יש הצעות לפטור את העניין של matching.

מוחמד ברכה: סוגיה נוספת שנוגעת לרשות לשיקום האסיר שכביכול המשרות שהם מציעים הן פתוחות לכל הרשויות אבל התקציב שלהם מוגבל.

מוחמד ברכה: לכן הניצול הוא מקסימאלי או מלא.

מוחמד ברכה: אבל יש הרבה רשויות שנמצאות בהמתנה כדי לקבל את המשרות האלה מהרשות למלחמה בסמים ומהרשות לשיקום האסיר שזה גם כן יוצר עיוות  מסוים.

מוחמד ברכה: אני מציע שנעשה סבב נוכחים.

מוחמד ברכה: (סבב נוכחים)

גלית רייכמן מיימון: אני חושבת שהדבר הכי חשוב הוא לעדכן את ראשי הרשויות לגבי המסמך הזה ושידעו מה הם יכולים לדרוש ולאן צריכים לפנות.

גלית רייכמן מיימון: דבר ראשון אנחנו נעדכן אותם.

גלית רייכמן מיימון: כן, אני אפיץ את זה   היום כבר במייל, לכל ראשי הרשויות עם מכתב.

גלית רייכמן מיימון: נוציא מכתב מטעמך היושב ראש כדי שהרשויות תדענה מה הן יכולות לקבל ומה צריך לעשות כדי שאכן הן תקבלנה את התקציבים האלה.

גלית רייכמן מיימון: אני מברכת על היוזמה.

מוחמד ברכה: חשוב לקדם את הנושא הזה.

גלית רייכמן מיימון: יש מספר דרכים שכרגע מטפלים בנושא של matching.

גלית רייכמן מיימון: משרד הרווחה מצא דרכים שבהן הרשויות החלשות בעיקר רשויות ערביות יהיה להן סוג של matching   אחר באיזשהו דירוג כזה או אחר בהתאם למצבן הסוציו אקונומי.

גלית רייכמן מיימון: אם יש ועדה ממונה או אין ועדה ממונה באותן רשויות, זה בא לפתחו של שר הרווחה.

מוחמד ברכה: כן בבקשה.

גלית רייכמן מיימון: העמדה של המשרד היא ללכת לפי מפתח סוציו אקונומי.

מוחמד ברכה: אני מעיין במסמך שלפנינו.

מוחמד ברכה: למשל, ישוב שנמצא באשכול מס' 9 ישלם 25%.

מוחמד ברכה: מי שנמצא באשכול מס' 2 ישלם 25% לטובת התלמידים.

מוחמד ברכה: יש חלוקה של המצב הסוציו אקונומי של הישובים.

מוחמד ברכה: אבל 10 זה המספר הכי גבוה ו- 1 זה המספר הכי נמוך.

מוחמד ברכה: המצב הכלכלי.

מוחמד ברכה: ואז יש ישובים שנמצאים באמצע.

מוחמד ברכה: יש אותו דין לגבי מי שנמצא במספר 9 ומי שנמצא במספר 2.

גלית רייכמן מיימון: המשרד חושב שצריך כן לסייע.

גלית רייכמן מיימון: כשאנחנו רוצים לתת סיוע המדד הסוציו אקונומי הוא  חלק נכבד, 25% מהקריטריונים לתת מימון.

גלית רייכמן מיימון: זאת אומרת שרשויות חלשות מכניסות את זה כהוצאה מוכרת בהצעת התקציב שלהן.

גלית רייכמן מיימון: ל5בי הנושא של ה- matching, אז יש כלי במדינה שאמור לתת מענה לנושא של ה-matching.

גלית רייכמן מיימון: והכלי הזה זה מענק מיוחד.

גלית רייכמן מיימון: אני בטוחה שהנושא של ההשתתפות של הרשויות נכון לא רק במשרד הרווחה אלא גם במשרד אחרים.

גלית רייכמן מיימון: לכן המשרד חושב שהכלי הזה הוא כלי שראוי להתמודד  ובאמת האמירות האלה לגבי הקושי של הרשויות החלשות להשתתף בתקציבים הן נאמרות באמת מאז הקיצוצים הגדולים של מענק האיזון.

מוחמד ברכה: אם משרד האוצר היה אומר את הדברים האלה, משרד הרווחה והשירותים החברתיים אמור להיות בעמדה של תמיכה בחלשים.

מוחמד ברכה: זה משרד הרווחה ושירותים חברתיים.

מוחמד ברכה: זה מיועד לחלשים.

מוחמד ברכה: את אומרת את הדברים שמשרד האוצר שלא נמצא כאן, שלא הואיל בטובו להגיע לכאן צריך לומר את זה.

גלית רייכמן מיימון: כמו שהסברתי, כן אנחנו נותנים עדיפות לרשויות החלשות.

גלית רייכמן מיימון: לגבי הנושא של ה-matching, כמו שנאמר פה, אנחנו כן נמצאים בדיונים יחד עם משרד הפנים, כן כדי לנסות למצוא מענה לבעיה הזאת, עלה הרעיון של הרשויות שיש להן חשב מבקר, הרשויות עם ועדה ממונה כן למצוא איזשהו פתרון.

גלית רייכמן מיימון: הנושא הזה עלה לדיון ואנחנו כן פועלים בכיוון הזה.

מוחמד ברכה: כשיש חשב מבקר, יש בדרך כלל מחסום בפני הקצאת כסף ל-matching.

מוחמד ברכה: אנחנו רוצים לשמוע את הרשות למלחמה בסמים.

מוחמד ברכה: בין השאר לתאר לנו מה זו רשימת ההמתנה, איך זה נפתר ותוך כמה זמן.

אורנה שביט: הרשות עובדת היום ב-70 רשויות מקומיות.

אורנה שביט: יש לנו היום מתאמים ב- 66 רשויות ועוד מספר רשויות שאנחנו נותנים להן תקציבים ללא מתאם.

אורנה שביט: אנחנו עושים איתן matching.

אורנה שביט: מעבר לנושא של הרשות שעובדת דרך המתאמים אנחנו עובדים בתוכניות שונות שהן לאו דווקא ב-matching.

אורנה שביט: אנחנו מפתחים את התוכניות לקידום נוער בנושא של מלחמה בסמים עם משרד הרווחה.

אורנה שביט: אחד הסרטים שעשינו יחד איתכם.

אורנה שביט: יש לנו עוד תוכניות רבות אחרות שהן ללא matching.

אורנה שביט: ה-matching שהרשות מבקשת הוא matching   בשביל התנעת התהליך, כי בעצם המתאם שעובד או הרכז שנמצא ברשות הוא מישהו שמעגן את התקציבים ודווקא מביא עוד תקציבים.

אורנה שביט: הנושא של ה-matching הוא קודם כל גם בשביל מחויבות של הרשות המקומית.

מוחמד ברכה: ברור.

מוחמד ברכה: אבל גם אלה שרוצים להתחייב אין באפשרותם  להיכנס לתוכנית.

אורנה שביט: נכון.

אורנה שביט: התקציב של הרשות בנוי בצורה מסוימת כאשר נכון להיום ונכון לשנת 2011 אנחנו ביקשנו עוד תקציבים דווקא בשביל הנושא הזה שהוא נוגע לקהילה.

מוחמד ברכה: מה התקציב שאנחנו אמורים להציע לשנים 2011 – 2012?

אורנה שביט: לשנת 2011 מבחינת הקהילה.

מוחמד ברכה: יש עלייה?

מוחמד ברכה: יש ירידה?

מוחמד ברכה: דורכים במקום?

מוחמד ברכה: התקציב של הרשות כולה הוא 10 מיליון.

אורנה שביט: לא. הוא 30 מיליון.

אורנה שביט: אני מקווה שנצביע עכשיו.

מוחמד ברכה: אנחנו מצביעים על 10 מיליון, אחר כך יש כסף שבא ממקור אחר.

אורנה שביט: אבל זה חלק גדול של התקציב של הקהילה.

מוחמד ברכה: זה לא משרד הפנים?

אורנה שביט: אז כשאני מקבלת את התקציב שלי בתחום הקהילה אני רואה את הכול.

אורנה שביט: כי כל התקציבים הנוספים מגיעים מכל מיני מקורות נוספים.

מוחמד ברכה: 9 מיליון שקלים  בתקציב של 2011, לעומת כמה בשנת 2009?

אורנה שביט: אנחנו עומדים פחות או יותר על אותו תקציב אבל יחד עם זה אנחנו משתדלים למרות זאת לגייס עוד מקורות כדי להגדיל את התקציב.

מוחמד ברכה: תקציב זאת אומרת זה יעמוד על אותו דבר.

מוחמד ברכה: זאת אומרת אמור לקבל את מה שיש או גם כן להכניס רשויות חלשות?

אורנה שביט: אנחנו כבר מתכננים לשנת 2011 להכניס עוד חמש או שש רשויות נוספות.

אורנה שביט: היעד הוא בכל שנה לגדול ב-10.

אורנה שביט: זה היעד של המנכ"ל.

אורנה שביט: אנחנו עשינו את זה בשנה קודמת ולפני כן, והצלחנו לגייס תקציבים כדי להעלות את מספר הרשויות.

אורנה שביט: אנחנו עובדים היום על 66 רשויות שזה בדיוק 10% תוספת ממה שהיה לנו מלפני שנה.

אורנה שביט: יחד עם זה התקציב בנוי לפי ה-matching.

אורנה שביט: במידה ולא ניתן תקציב לכל הרשויות אנחנו נצטרך לתת לפחות רשויות כי זה בסיס  התקציב.

אורנה שביט: עכשיו לבקשתנו למשרד לביטחון פנים להגדלת התקציב בנושא הזה אז אנחנו כרגע, אמרו לנו שהתקציב לא גדל.

אורנה שביט: המשימות צריכות להישאר אותו דבר.

אורנה שביט: אז אנחנו משתדלים, אתה יודע, לעשות מפה ומשם ולנסות.

מוחמד ברכה: התוכנית שלכם פועלת ב-56 רשויות.

אורנה שביט: יש כאן איזו טעות, אנחנו פועלים ב-66 רשויות.

מוחמד ברכה: 66 רשויות מתוך 248 רשויות?

אורנה שביט: כן, אבל אנחנו גם בכל הערים הגדולות כך שאנחנו הגענו לסביבות 60% עד 70% מהאוכלוסייה.

יוסי וילנר: אני מהרשות לשיקום האסיר.

יוסי וילנר: אנחנו פועלים בכל הרשויות, השירות שאנחנו נותנים זה בדרך כלל לאסירים המכורים לסמים.

מוחמד ברכה: נושא הדיון פה הוא היכולת לעזור לרשויות חלשות.

מוחמד ברכה: בתל אביב, ברעננה ובגבעתיים יכולים להסתדר גם בלעדיכם.

מוחמד ברכה: השאלה איך עוזרים לרשויות החלשות.

יוסי וילנר: במשמעות הזו של ה-matching , יש בעצם לקיחת אחריות של ראש העירייה, של מי שאחראי על הרווחה על הנושא של המחויבות שלהם לעסוק בעניין ולתת מענה הולם.

יוסי וילנר: ה-matching  יהיה דיפרנציאלי והוא יהיה בנוי על חוזה.

יוסי וילנר: החוזה הוא דיפרנציאלי בהתאם ליכולות של הרשויות המקומיות.

יוסי וילנר: כלומר אם רשות מקומית תבוא ותגיד אנחנו מאוד מעוניינים בשיתוף הפעולה.

יוסי וילנר: אנחנו לא יכולים היום להגיע למצב שאנחנו נתחלק איתכם 50% - 50%, אז אנחנו נבחן את המקרה באור חיובי כי יש נכונות של הרשות המקומית להיכנס למעורבות ולאכפתיות בעניין.

יוסי וילנר: במידה והרשות המקומית חושבת שרק אנחנו נקצה תקציב אנחנו מסבירים שבאופן הזה אין חלוקת אחריות ולא לקיחת אחריות מטעם הרשות המקומית ואנחנו לא נכנסים לזה.

מוחמד ברכה: איך אתם עונים  לצורך?

מוחמד ברכה: האם קיים נוהל למנות בפועל רכז אחד שיתאם?

יוסי וילנר: כן, בעיקר הבשורה.

ירום גונן: השנה יש עזרה ל-66 רשויות אבל למעשה אנחנו פרושים היום ב-78 רשויות.

ירום גונן: בעיר ללא אלימות כמו שפורסם כן נתנו את דעתנו לנושא של ה-matching הדיפרנציאלי בהתאם לדירוג החברתי כלכלי מה שאתה דיברת.

ירום גונן: כך שרשות חלשה ה-matching  שלה הוא הנמוך ביותר למעשה.

ירום גונן: הוא עומד על 20%.

מוחמד ברכה: בין 15% ל-30%.

ירום גונן: Matching  של 15% היה לרשויות הותיקות בתוכנית.

ירום גונן: שיטת ה-matching הקודמת.

ירום גונן: לרשויות החדשות שנכנסו לתוכנית הוגדר matching  בין 20% ל-30%, על פי הדירוג החברתי כלכלי.

ירום גונן: ה- matching  הנמוך ביותר נקבע על 20% בהתאם לדירוג.

ירום גונן: כך שאנחנו כן באים לקראת הרשויות החלשות ב-matching  נמוך יותר לעומת רשויות חזקות.

ירום גונן: בנוסף קרן הידידות ששותפה להובלה של התוכנית משתתפת ב-11% מן התקציב כך שזה בעצם מאפשר לנו,

מוחמד ברכה: לא במקום ה-Matching.

מוחמד ברכה: במקום הפרויקט שלכם.

ירום גונן: לא במקום ה-Matching.

ירום גונן: כן.

ירום גונן: היא שמה כסף.

ירום גונן: עכשיו במשרד לביטחון פנים יש למעשה גם את תוכנית מצילה, גם כן שפרושה על 70 רשויות כך שאם אתה מסתכל על כל הפרישה של המשרד לביטחון פנים, יש לנו כ-80 רשויות, 70 רשויות באגף מצילה כך שלמעשה המשרד פרוש ב-150 רשויות במדינת ישראל.

ירום גונן: אני מקווה שבעתיד תהיה התרחבות נוספת.

ירום גונן: עוד שתי נקודות שאנחנו מתייחסים אליהן ברשויות חלשות זה בעצם נותנים משאבים נוספים מעבר לתקציב הישן שאנחנו שמים, זה בשתי דרכים.

ירום גונן: דרך אחת זה דרך פרויקט שירות לאומי אזרחי.

ירום גונן: אנחנו בעצם מאפשרים לרשות לקבל כוח אדם נוסף לפרויקטים שונים כך שלמעשה יש פה עיגון משאבים נוסף, ודבר נוסף זה דרך השותפות עם תוכנית שמיד.

ירום גונן: כרגע רק תוכניות מצילה אבל בעתיד אני מקווה גם תוכנית של עיר ללא אלימות.

ירום גונן: כך שבעצם אנחנו מאפשרים לרשויות לקחת פרויקטים שאושרו בתוכנית שמיד ושם אם אני זוכר נכון אין השתתפות עצמית, כך שלמעשה אנחנו מאפשרים עיגון משאבים.

ירום גונן: אם אנחנו מסתכלים על התמונה הכוללת אנחנו נותנים פה מגוון של פתרונות ומענים לסוגים שונים של רשויות.

מוחמד ברכה: בבקשה.

עודד ברוק: אחוזי הניצול קרובים למאה אחוז.

עודד ברוק: אני לא יודע מאיפה הנתון הזה שיש פה אי ניצול.

עודד ברוק: בעיר ללא אלימות שנת 2010 היתה שנת ההקמה, שנת ההרחבה.

עודד ברוק: מ-12 רשויות נכנסנו ל-66 רשויות.

מוחמד ברכה: אבל אתה אומר שאין לא מדויק.

מוחמד ברכה: שאין אי ניצול.

עודד ברוק: בוודאי שלא.

מוחמד ברכה: נציג משרד החינוך, בבקשה.

אילן שמש: המשרד שלנו משרד החינוך עוסק בעצם בשני מגרשים.

אילן שמש: אחד, מגרש בתי הספר, והמגרש השני זה כמובן מגרש הקהילה.

אילן שמש: הנייר הנהדר שגלעד הכין עשה קצת סדר בדברים אבל הוא לא נגע בנקודה של משרד החינוך בתוך בתי הספר.

מוחמד ברכה: יש פחות בעיות שם.

אילן שמש: יש פחות בעיות.

מוחמד ברכה: אני לא צוחק בנושא הקונקרטי הזה, לא שחסרות בעיות במערכת החינוך.

אילן שמש: אוקיי.

אילן שמש: גם את זה צריכים להגיד.

אילן שמש: אז בסוגיה הזאת בעצם משרד החינוך, בעצם אין matching.

אילן שמש: בתי הספר העל יסודיים, מקבלים שירותים מיוחדים ממוקדים בתחום הזה של הסמים, חוץ מפעולות נוספות שנעשות.

אילן שמש: לגבי הקהילה, פה אני רוצה לעשות את האבחנה בין שני סוגי תקצוב, ברשותך אדוני.

אילן שמש: אחד זה תקצוב תשתיות, והשני זה תקצוב תוכניות.

אילן שמש: אכן יש matching וזה נאמר במסמך של תקציב תשתיות כוח אדם.

אילן שמש: לגבי תוכניות.

אילן שמש: ברגע שיש תשתית שפועלת ברשות המקומית בצורה כזאת או אחרת התוכניות עצמן מוגשות לרשות המקומית.

אילן שמש: הם בדרך כלל במאה אחוז, מה שהמשרד נותן, מעביר בצורות שונות או מעביר בצורה ישירה, זה תקציב פעולה, או בצורה של הנגשה על ידי מכרזים לעמותות שמפעילות תוכניות מיוחדות בתוך הרשות המקומית.

אילן שמש: לגבי הרשויות החלשות, אתה רואה גם באופי של הטבלה שבסך הכול אנחנו נמצאים באיזון סביר גם בישובים החלשים.

אילן שמש: יש דיפרנציאליות בשני פרמטרים.

אילן שמש: פרמטר אחד שאצלנו הוא עיקרי, זה היקף הילדים בסיכון.

אילן שמש: לאו דווקא המצב הסוציו אקונומי אלא היקף הילדים בסיכון.

אילן שמש: זה פרמטר ראשון שמכתיב לנו נכנסים או לא נכנסים וכמה נותנים.

אילן שמש: הפרמטר השני זה הפרמטר של מצב  הרשות המקומית.

אילן שמש: סוגית הישובים החלשים נפתרת לפחות ביחידה שאני מנהל באמצעות ישובי עוגן.

אילן שמש: יש ישוב אחד שנותן תמיכה לישובים סמוכים בדרך כלל בגין או שהישוב קטן ואין לו אפשרות להקים תשתיות או בגלל הסיבות שאתה מדבר עליהן שאין אפשרות בכלל להתרומם, לבקש בכלל התחלה.

אילן שמש: אבל מי שמבקש לפחות בשנים שאני נמצא במערכת, מי שביקש, לא נתקלתי במצב שהוא לא יכול היה לממש את זה, לא קיבל את האפשרות ואת הסיוע כדי למצוא את המקורות המשלימים כדי להגיע לפתרון.

אילן שמש: נכון, יש מצבים שנכנסים להסכם והרשות באיזשהו שלב, באמצע השנה פתאום מרימה ידיים באיזושהי צורה ולא מצליחה לממש את עצמה.

אילן שמש: זה כבר סיפור אחר.

אילן שמש: אז  אתה כבר מתוכנן על תקציב, אתה מתוכנן על תוכנית עבודה ובאמת, מנסים למצוא את התקצוב ממקורות אחרים, לאו דווקא מתוך מניעת האפשרות לרשות החלשה אלא באמת כדי להגיע למיצוי נכון של התקציב, למקסימום הצרכים.

אילן שמש: תמיד יש חסר.

מוחמד ברכה: נציג משרד הפנים בבקשה.

כפיר מצוינים: טוב, ממש בקצרה.

מוחמד ברכה: למה בקצרה?

מוחמד ברכה: אתה משרד הפנים.

מוחמד ברכה: זאת אומרת,  הכול אמור להתנקז אליך בכל מה שקשור לשלטון המקומי.

כפיר מצוינים: אז אני אגיד, בסך הכול אני די אחזור כאן על מה שאמרו.

כפיר מצוינים: האלמנט הדיפרנציאלי הוא דבר שהמשרד בהחלט תומך בו.

מוחמד ברכה: בממשלה, הכתובת של השלטון המקומי זה משרד הפנים.

מוחמד ברכה: ואז העניין של הרשויות החלשות זה אמור להיות מטופל במשרד הפנים.

מוחמד ברכה: הנושא של הדרישה והעמידה לפטור רשויות חלשות מ-Matching זה במשרד הפנים.

מוחמד ברכה: מי שאמור לעמוד מול משרד האוצר שלא נמצא כאן ואני רואה את זה בחומרה רבה, זה אתם.

מוחמד ברכה: זאת אומרת השלטון המקומי אפילו, כשהוא ירצה לדבר עם משרד האוצר הוא ידבר דרככם.

מוחמד ברכה: לכן אני לא בצחוק שאלתי אותך למה בקצרה?

מוחמד ברכה: כי פשוט, אני חושב, אם אתה מייצג את משרד הפנים יש לך ראיה כוללת לגבי מה שעושה המשרד כדי להתגבר על הבעיה הקונקרטית שאנחנו התכנסו כדי לפתור אותה.

כפיר מצוינים: אני אציג את העמדה, אחרי זה אנחנו נתדיין בקצרה או באריכות.

מוחמד ברכה: קח את הזמן שלך.

כפיר מצוינים: לגבי משרד הרווחה, הציגו כאן את עניין הקריטריונים הדיפרנציאלים שבעצם 25%, זאת אומרת שזה לפי הדירוג הסוציו אקונומי.

כפיר מצוינים: אנחנו היינו מציעים שחלק מהדירוג, אולי חלק מאוד מאוד ניכר מהדירוג שאותם 25% יהיו לא רק לגבי הדירוג הסוציו אקונומי אלא גם לגבי מדדים של איתנות פיננסית.

כפיר מצוינים: איתנות פיננסית זה כולל מדדים של שיעורי גביית ארנונה, שיעור הכנסות עצמיות, גירעון נצבר, גירעון שוטף.

כפיר מצוינים: לצורך העניין, יכול להיות ישוב עם מצב סוציו אקונומי של 4 וגירעון נצבר של 200%.

כפיר מצוינים: לעומת זאת יש רשות מקומית עם מצב סוציו אקונומי 2 וגירעון נצבר של 20% או 30%.

כפיר מצוינים: אז המדד הסוציו אקונומי אמנם משחק כאן תפקיד חשוב אבל לא פחות, אולי אפילו יותר משחק תפקיד המדד של הגירעון.

כפיר מצוינים: בנוסף יש רשויות שנמצאות בתוכנית הבראה.

כפיר מצוינים: אלה רשויות שכל נטל חדש, כל עומס נוסף על ההוצאות שלהן, על ההתחייבויות שלהן פשוט בלתי אפשרי עבורן.

כפיר מצוינים: לגבי הרשות למלחמה בסמים.

כפיר מצוינים: תקנו אותי אם אני טועה, פשוט אני הבנתי שיש מאה תקנים שאתם רוצים להפוך את זה למאתיים תקנים.

כפיר מצוינים: אתם לוקחים את מאה התקנים האלה ואתם הופכים אותם לחצאי תקנים.

כפיר מצוינים: אני אסביר את עצמי שוב.

כפיר מצוינים: יש מאה תקנים, מאה מדריכים שעובדים נגד נטילת סמים.

כפיר מצוינים: במקום לקחת את מאה התקנים האלה ולפזר אותם בין הרשויות אתם עושים את זה במאתיים חצאי תקנים.

אורנה שביט: לא. אם אנחנו נצטרך לתת בלי matching לחלק מהרשויות נצטרך לצמצם את הרשויות כי התקציב הוא מסוים.

אורנה שביט: לתת בלי matching  צריך יותר תקציב.

כפיר מצוינים: הבקשה בלי matching

מוחמד ברכה: לא, זה לא הולך ככה.

מוחמד ברכה: אתם לא קובעים מראש את גודל העוגה.

מוחמד ברכה: אני אומר שצריך לחלק אותה כביכול לעשרה, אתם רוצים לחלק אותה לחמישה או להיפך.

מוחמד ברכה: זה לא העניין.

מוחמד ברכה: העניין הוא שכל רשות זכאית לקבל matching ואתם הכתובת.

מוחמד ברכה: אתם הכתובת.

מוחמד ברכה: אז זה שאין לכם תקציב, אז אוקיי, אז אנחנו נטפל בזה במקום אחר או לא נטפל, או לא נצליח.

מוחמד ברכה: העניין של ה-matching   עומד בפני עצמו, בואו נגיד ככה.

מוחמד ברכה: אם אנחנו רוצים לקדם ישובים חלשים אז צריך לנקוט כלפיהם במדיניות העדפה או לעשות מימון דיפרנציאלי.

מוחמד ברכה: כפיר, זה משתלב בדברים שלך.

מוחמד ברכה: יש משהו שעלה בישיבת הוועדה.

מוחמד ברכה: בא ראש מועצת עראבה בצפון והוא אמר שהוא רוצה למנות מתאם ברשות המקומית והוא מוכן לשלם את החלק שלו.

מוחמד ברכה: החשב מטעם המשרד שלכם חסם אותו ולא אפשר דבר כזה.

מוחמד ברכה: אז מילא ישוב חלש ומילא ישוב שמוכן לחתוך בבשר החי כדי לקדם תוכניות כאלה ומשרד הפנים במקום לתת דחיפה, להיפך, על ידי החשבים הוא חוסם.

מוחמד ברכה: אני לא דורש ממך בקיאות במקרה הספציפי הזה אבל זו תופעה שקיימת.

כפיר מצוינים: אני באמת לא מכיר את המקרה הספציפי הזה.

כפיר מצוינים: אני בקי בתמונה הגלובאלית.

כפיר מצוינים: חשבים מלווים אכן התפקיד שלהם לחסום דברים כאלה.

מוחמד ברכה: התפקיד שלהם לחסום בזבזנות, לחסום ניהול כושל אבל לחסום שירות חברתי כל כך נחוץ?

כפרי מצוינים: החשב מלווה התקציב, התפקיד שלו הוא כלכלי גרידא.

כפרי מצוינים: הוא לא משרד החינוך, הוא לא משרד הרווחה, הוא לא משרד התרבות.

כפרי מצוינים: אותו מעניינת בסופו של דבר השורה התחתונה שהרשות תהייה באיזון תקציבי, זה מה שמעניין אותו.

מוחמד ברכה: מילא אם משרד האוצר היה אומר את הדברים האלה.

מוחמד ברכה: כל משרדי הממשלה, וגם שמענו לפני רגע את משרד הרווחה, אתם הופכים לשופר של משרד האוצר כאילו שאתם לא מתנגשים איתם בשום דבר.

כפיר מצוינים: ממש לא.

כפיר מצוינים: קודם כל  התקציבים במקרה הזה לא מגיעים ממשרד הפנים.

כפיר מצוינים: הם לא מגיעים מתקציב משרד הפנים.

מוחמד ברכה: משרד הפנים הוא המשרד לענייני פנים, שמטפל בחיים של האזרחים.

מוחמד ברכה: זה לא מוטל על משרד האוצר.

מוחמד ברכה: משרד הפנים לא נוצר כדי לייצר איזון תקציבי.

מוחמד ברכה: כמובן שכן, ניהול תקין וכולי וכולי.

מוחמד ברכה: אבל הוא צריך להבטיח להגיש שירות לאנשים ושהמועצות והרשויות המקומיות לא יהפכו למקום לתשלום משכורות לעובדים.

מוחמד ברכה: אך ורק.

כפיר מצוינים: קודם כל חשוב לי להבין, יכול להיות שכאן ככה ההבנה שלי התפספסה.

כפיר מצוינים: אם ההצעה של matching  דיפרנציאלי מקובלת אז מה כאן הבעיה?

כפיר מצוינים: זאת אומרת matching  דיפרנציאלי יכול להיות שבסופו של דבר אצל רשויות חלשות הן לא ישלמו כלל.

מוחמד ברכה: זה לא קיים.

כפיר מצוינים: רשות כמו לצורך העניין, אם יש לי כאן רשויות עם מצב סוציו אקונומי מאוד נמוך, אם אני לוקח את אופקים, את משהד, ירוחם, מזרע, הן רשויות שיקבלו מימון מלא.

כפיר מצוינים: לעומת זאת תל אביב לא צריכה בכלל?

מוחמד ברכה: הם לא מקבלים מימון מלא.

כפיר מצוינים: אני חייב להודות שאני לקחתי את החומר, עברתי עליו, הגעתי עם זה לוועדה.

כפיר מצוינים: זה מטעם משרד הפנים.

כפיר מצוינים: עכשיו מה עושים הלאה, אני מניח שיהיו גם דיונים בהמשך, אנחנו נעדכן אתכם.

דב חנין: אבל ברור לכם שמשהו במערכת מאוד מאוד בסיסי לא עובד.

דב חנין: זאת אומרת אנחנו מהנייר המקיף של מרכז המחקר והמידע של הכנסת לומדים דבר אחד שהמערכת הזאת בעצם בשורה התחתונה מייצרת חוסר פתרון מוחלט למקומות שצריכים הכי הרבה פתרונות.

דב חנין: זאת אומרת זה הסיפור.

דב חנין: אם מישהו לא מקבל תמיכה זה רשויות חלשות ששמה המצב הסוציו אקונומי יותר קשה ושמה ממילא צריך יותר תמיכה לאוכלוסיות המעורבות ושמה לכאורה אולי יש בעיות יותר גדולות של הזנחה חברתית וגם סמים ואם התוצאה בשורה התחתונה היא שדווקא רשויות כאלה לא מקבלות.

מוחמד ברכה: הרשויות החלשות לא מקבלות מתאם או רכז או מה שזה לא יהיה  בגלל שהן לא יכולות להשתתף בתקציב של ב-matching, הכסף הזה נשאר במשרד החינוך, במשרד הפנים ואז לקראת סוף השנה מציעים את הכסף שהרשויות המקומיות  החלשות לא יכלו לממש למי שיכול לממש.

מוחמד ברכה: מציעים את זה לרשויות המקומיות החזקות שהן יכולות לשלם 25%.

מוחמד ברכה: הן קיבלו את מה שמגיע להן.

מוחמד ברכה: אחר כך, נגיד המועצה המקומית שפרעם או מועצה מקומית אופקים לא יכולות להשתתף במימון, מה שאמרת, אז הכסף נשאר במשרד האוצר ואז באים מטעם משרד האוצר ואומרים, מי רוצה את הכסף הזה תמורת 25%?

מוחמד ברכה: אז תבוא רעננה, תבוא גבעתיים, תבוא רמת השרון.

מוחמד ברכה: שם הם צריכים פחות והם מקבלים כפול.

עודד ברוק: רוב הרשויות שמקבלות תוכניות חברתיות הן הרשויות החלשות.

עודד ברוק: תסתכל פה כמה רשויות פה מתוך אשכול חברתי אין רשות שלא נמצאת בתוכניות.

עודד ברוק: לעומת זאת באשכול חברתי 10 שבו יש שלוש רשויות הן לא מקבלות תוכניות חברתיות.

עודד ברוק: אני רק מצביע על המציאות.

מוחמד ברכה: אתה יודע שרות דיין תספר לך כמה לקח למרכז השלטון המקומי לשחרר 15 אגורות לצרף היום לדרישות שלהם.

מוחמד ברכה: יש כאלה שלא צריכים, לא מענקי איזון ולא רכז סמים.

מוחמד ברכה: טוב, רבותיי, חוץ מחברי הכנסת אם מישהו רוצה לומר משהו.

טלל דולב: אני מנהלת התוכנית הלאומית לילדים ונוער בסיכון במשרד הרווחה.

טלל דולב: אנחנו פועלים אך ורק ברשויות המקומיות החלשות.

טלל דולב: אנחנו פועלים בשלב זה כאשר רוב התקציב שלנו לרשויות שזקוקות לכך.

טלל דולב: למעשה אנחנו מאפשרים פעולה כך שכל משרדי הממשלה יהיו שותפים בתוכנית, לאותן רשויות חלשות.

טלל דולב: גם משרד החינוך, גם משרד הרווחה שפועלים באמצעותנו יכולים לפעול ללא matching ברשויות החלשות.

טלל דולב: השירותים ניתנים בבחירה של הרשויות.

טלל דולב: עכשיו לא רוצה להיכנס להתדיינות בעניין matching  בגלל שהעיקרון של אחריות הרשות זה עיקרון מאוד חשוב, הוא חשוב מאוד גם בתחומים אחרים.

מוחמד ברכה: זה גם כתוב בדוח שהאחריות וה- matching תלויות בראש הרשות.

מוחמד ברכה: אני לא קונה את זה.

מוחמד ברכה: אני לא קונה את זה.

מוחמד ברכה: זאת אומרת ראש רשות מקבל שירותים ממשרד החינוך במימון מלא נכון?

חיים להב: בתחום בתי הספר, כן.

מוחמד ברכה: זה עושה אותו פחות אחראי לענייני חינוך?

מוחמד ברכה: מה הסיפור הזה באמת?

מוחמד ברכה: אני מצטער שזה גם נכנס לתוך האמירה הזאת.

טלל דולב: אנחנו כרגע פועלים ללא matching  ואני רוצה להעיר כמה נקודות שהן תוצר של העניין הזה כדי שאפשר יהיה אולי ללמוד ממנו כדי לראות מה אפשר לעשות.

טלל דולב: אז קודם כל מהניסיון שלנו אמנם כתוב פה שיש כספים לא מנוצלים, תמיד יהיו כספים לא מנוצלים, זה מבנה התקציב.

טלל דולב: כרגע באמת התוכנית עומדת במצב שבנקודת הזמן הזאת יש מעל 80% יישום של התוכנית.

טלל דולב: אחד הדברים שהם כן חיוביים כתוצאה של העדר matching  זה שאנחנו רואים קצב יישום שונה ברשויות יהודיות וערביות.

טלל דולב: אנחנו רואים שרשויות חלשות מצליחות ליישם במידה רבה יותר מאשר ציפינו.

טלל דולב: ככה שהנושא של השתתפות כספית כן מהווה חסם לחלק מהרשויות.

טלל דולב: יחד עם זאת מעבר לחסם שנובע מהצורך בהשתתפות כספית יש עוד חסמים נוספים שצריך לתת עליהם את הדעת.

טלל דולב: אחד מהם זה הגודל של הרשות.

טלל דולב: אנחנו פועלים רק ברשויות קטנות יחסית.

טלל דולב: אנחנו סוברים שככל שהרשות קטנה יותר, גם ברשויות הקטנות שאנחנו פועלים בהן, היכולת של הרשות לפעול ולהעניק מענים משמעותיים היא מוגבלת.

טלל דולב: והנושא של רשויות קטנות כאשר 20 אלף תושבים נחשב בישראל לרשות גדולה להרים מערכת שמתכננת, שממפה, שרואה צרכים, שקובעת סדרי עדיפויות, הדבר הזה הוא בעייתי ובעיניי באמת ככל שהרשות קטנה יותר כך היא מתקשה יותר לתפקד.

מוחמד ברכה: אתם מחברים רשויות?

טלל דולב: אנחנו מנסים לחבר רשויות.

טלל דולב: אני יכולה לתת לך לדבר על זה ולא על סיפור ההצלחה הגדול של התוכנית הלאומית.

מוחמד ברכה: בגללם?

טלל דולב: אולי בגללם, אולי בגלל שלנו אין תוכנית מספיק טובה.

טלל דולב: אנחנו הולכים עכשיו לתוכנית יותר מובנית לחבר רשויות.

טלל דולב: כאשר הנושא יתפתח נוכל לדווח עליו.

טלל דולב: זה דבר אחד.

טלל דולב: ההיבט השני, זה ההיבט של ההתמודדות המנהלית של הרשות.

טלל דולב: חלק מהן הן עם חשבים מלווים, משרד הפנים, נחיצויות משרה, תוכניות הבראה.

טלל דולב: אני לא מבינה את הנושא הזה.

טלל דולב: אחד הדברים שצריך לעשות ואנחנו מנסים לעשות באמצעות מנהלי התוכניות שלנו בישובים זה לסייע לרשויות שמתקשות לבצע, להתמודד עם חסמים נהולייים, מצד שני לנסות להסיר את החסמים הניהוליים.

טלל דולב: יש רשויות שמאוד מאוד קשה להן.

טלל דולב: הזכרת את עראבה.

טלל דולב: בעראבה היה סיפור של אחוזי משרה.

טלל דולב: עכשיו אני לא רוצה להיכנס פה ולהגיד עראבה לא יודעת להתמודד, שזה סוגיה גם של מרכז שלטון מקומי ושל אגף אחד של משרד הפנים, או אם זו סוגיה של מי שמאשר את הנחיצות.

טלל דולב: יש לנו עניין של מכרזים בעוספייה.

טלל דולב: עוד פעם אני לא חושבת שמישהו עושה דברים בכוונה.

עודד ברוק: אנחנו דווקא סייענו בעוספייה.

טלל דולב: גם אצלנו בחלק מהמקרים משרד הפנים מסייע.

חמד עמאר: אתם צריכים לקבל את האישור של משרד הפנים?

עודד ברוק: הרשות צריכה אישור על כל משרה.

כפיר מצוינים: יש תקנים שהם קבועים ואפשר למלא אותם.

כפיר מצוינים: לא צריך לצאת במכרזים.

חמד עמאר: אבל אתה מכיר את הבעיה במגזר הלא יהודי.

חמד עמאר: רוב הרשויות יש להן קשיים שהן אפילו לא יכולות לחשוב על matching.

חמד עמאר: אני באתי ממשרד התחבורה.

חמד עמאר: אני יודע שבמשרד התחבורה לא לוקחים matching  בתוך הישובים כי מכירים את הבעיה של המגזר הערבי.

חמד עמאר: אם ירצו לקחת matching  לא תמצא רחוב אחד שם בכל המגזר.

חמד עמאר: כאן אנחנו מדברים על חינוך, על מלחמה בסמים.

חמד עמאר: על נוער בסיכון, על מלחמה בסמים ואנחנו מדברים איתם על matching.

חמד עמאר: בשביל זה לפי הנתונים שאני רואה כאן, מה שאתה אמרת, מסמנים את זה בשחור, מועצה חלשה בטוח שהתקציב שלה יעבור לרשות חזקה כי היא תיתן את השירות.

חמד עמאר: חלש יישאר חלש.

חמד עמאר: הנתונים האלה הם בעמוד 7. מסומן בשחור.

חמד עמאר: אתם יכולים לראות את זה.

אורנה שביט: הדבר הוא,

חמד עמאר: בקשר לרשות למלחמה בסמים, בכל הישובים הדרוזים אין לך  ישוב אחד בתוכנית.

אורנה שביט: יש לנו בעוספייה.

חמד עמאר: עוספייה עכשיו נכנסה לתוכנית בחצי משרה בקושי, אני יודע מה שיש לכם בעוספייה, אל תנפנפו לי כל פעם שאני מדבר, יש לנו אחד בעוספייה, זה לא יעזור.

אורנה שביט: לפני 3 חודשים, עוספייה נכנסה לתוכנית.

חמד עמאר: עובדת בעוספיה בחצי משרה בקושי, על 120 אלף תושבים.

אורנה שביט: הנקודה היא שאם רוצים לסייע לישובים חלשים צריך להתכונן.

אורנה שביט: התוכנית צריכה להיות כוללת.

אורנה שביט: לא לישובים מסוימים matching.

אורנה שביט: ה-matching   הוא לא בנפרד.

אורנה שביט: ה-matching   לא תלוי בהתנהלות של משרד כזה או אחר, אלא צריך להסתכל, לראות איזה סוג של סיוע הרשויות האלה צריכות.

אורנה שביט: ה-matching  צריך להיות בהיבט שיאפשר לרשות לתפקד ולהתנהל מול מגוון הגורמים הממשלתיים שאנחנו דורשים מהם להתנהל מולם.

אורנה שביט: עכשיו התהליך הזה הוא לא פשוט.

אורנה שביט: אם משרד הפנים יפעל עם המשרדים האחרים, צריך לקחת את היוזמה ולהסתכל מה נעשה גם מבחינת הכשרה, גם מבחינת ידע, גם מבחינת דירוג כזה או אחר והתחייבויות, גם מבחינת התמודדות עם מערך ההבראה כדי שבאמת הרשויות המקומיות  יוכלו לקחת את האחריות המהותית שלהן, לא רק בנושא הזה , להיות עם תשתיות שמספקות את התושבים וכאן בכנסת לא צריך לשבת ולעשות דיון על ה-matching  פה או שם.

מוחמד ברכה: גברתי, באמת, אל תנהלי את עבודת הכנסת.

מוחמד ברכה: פה הוועדה היא ועדה למאבק בנגע הסמים אז מטפלים בזה כי זה תחום העבודה של הועדה.

מוחמד ברכה: תעשי את העבודה שלך איפה שאת עושה אותה ואל תנהלי את הכנסת, תודה.

מוחמד ברכה: חבר הכנסת חמד עמאר בבקשה.

חמד עמאר: אני רוצה לדבר על הנושא של חשבים מלווים.

חמד עמאר: שמה כל הנושא של עראבה, כל הנושא של חשב מלווה שצריך משרה או חצי משרה או לאשר תקן, לקחת בחשבון את החשיבות של הנושא, את העניין של אוכלוסייה מיוחדת כאשר הולכים לטפל בנקודה הזאת.

חמד עמאר: ולכן זו אחרת הקריאות שאנחנו צריכים לקרוא למשרד הפנים.

חמד עמאר: גם כל עניין ה-matching במגזר, במיוחד במועצות החלשות צריך לבדוק לפי חוזים, לפי מספר האנשים הנזקקים שם, לא לפי חוזק הישוב שיקבל את השירות.

חמד עמאר: תאמינו לי רמת השרון אם תגידו להם matching 50% - 50% הם יכולים לשלם לכם 50% - 50%.

חמד עמאר: אבל אם נלך למשהד, מה שאתה נתת דוגמה, משהד אם נגיד להם 90% - 10% גם באחוזים האלה הוא לא יכול לעמוד.

כפיר מצוינים: עם משהד זה 300%.

כפיר מצוינים: הם לא יכולים להוציא שקל.

חמד עמאר: בדיוק, אז אני אומר שמה אנחנו צריכים ללכת ולבדוק את הישובים החלשים, את מספר האנשים שזקוקים לטיפול גם של הרשות למלחמה בסמים, גם של נוער נזקק, גם את התוכנית של עיר ללא אלימות.

חמד עמאר: את הדברים האלה צריך לבדוק לפי המצב של הישוב.

חמד עמאר: לא לפי היכולת של הישוב.

חמד עמאר: אני רואה כאן כתוב, כל רשות שמעוניינת, אם יתנו לה שירות.

מוחמד ברכה: לא. לא.

מוחמד ברכה: גם רשות שמעוניינת, התקציב שעומד לרשותה, התקציב שעומד לרשות הרשות למלחמה בסמים והרשות לשיקום האסיר הוא מוגבל ואז יש רשויות שהן מעוניינות אבל הן לא יכולות לעמוד בתנאים, לא רק בגלל ה-matching.

חמד עמאר: אני יודע שיש הרבה רשויות שרוצות להיכנס לנושא לא יכולות להיכנס כי הן בשלב המתנה, ואני מכיר גם ישוב שביקש להיכנס אבל לא לקחו אותו והוא מצפה להיכנס לתוכנית  של עיר ללא אלימות.

מוחמד ברכה: טוב רבותיי, כמובן שה-matching   חורג בישובים מסוימים.

מוחמד ברכה: גם הבעיות של הישיבה הזאת נובעת מישיבה שהתמקדה של הבעיות של מלחמה בסמים במגזר הערבי.

מוחמד ברכה: אני לא רוצה לשוות לדיון הזה אופי של דיון מגזרי אלא דיון כלל ארצי.

מוחמד ברכה: נכון שכאשר מדברים על מפתח סוציו אקונומי אז רוב הישובים הערבים נמצאים באשכול של רשויות חלשות.

מוחמד ברכה: יש ישוב אחד באשכול שזה בדרגה חמש, יש כמה בדרגה 4 אבל כל השאר נזקקים.

מוחמד ברכה: נצרת נמצאת בארבע, אז מטבע הדברים כאשר אנחנו מדברים על מפתח סוציו אקונומי זה נוגע לרשויות החלשות.

מוחמד ברכה: אבל אני באמת לא רוצה לשוות לדיון הזה אופי מגזרי אלא לבוא ולומר שני דברים.

מוחמד ברכה: הדבר הראשון, שאני פונה לכל המשרדים הממשלתיים לבחון את האפשרות לסייע לישובים החלשים שנתחיל באפס.

מוחמד ברכה: במקום מאפס עד 25% יכול להיות מאפס עד 40% ואז זה יכול להתאזן.

מוחמד ברכה: את המשימה הזאת צריך לטול משרד הפנים בעיקר לבוא ולבחון את הסוגיות האלה מול המשרדים השונים.

מוחמד ברכה: דבר שני, הוועדה הזו וגם הכנסת לא יכולים לפעול במקום הרשויות המקומיות.

מוחמד ברכה: העובדה שחלק מהרשויות  אינן מודעות לזכויות הבסיסיות שלהן זה לדעתי כשל חמור בתפקוד של השלטון המקומי.

ורד: אני מהעמותה למען נוער בסיכון.

ורד: הם משרד ממשלתי, בואו לא נתבלבל.

ורד: משרד הפנים הוא אחראי על הרשויות המקומיות.

מוחמד ברכה: מי שזקוק לדברים צריך לחפש "בנרות" את הזכויות שלו, ואנחנו לא מספקים נרות כאן.

מוחמד ברכה: אנחנו לא יכולים להדליק את האור.

מוחמד ברכה: אנחנו מדליקים את האור בפני הרשויות שידעו איפה ולאן ומה מגיע להן.

מוחמד ברכה: אני חושב שהדוח הזה שהוכן על ידי המרכז למחקר ומידע הוא בעצם התרומה האחרונה של הוועדה הזאת.

מוחמד ברכה: אני פונה לכל השותפות שיעיינו בנייר הזה ויפנו, צריכים לגבש עמדה משותפת לגבי השלטון המקומי אבל הרשויות המקומיות יפנו כל אחת בנפרד כדי לקבל את הזכויות שלהן ולעמוד על הזכויות שלהן כי בסופו של דבר איפה שאנחנו מצליחים לצמצם את התופעות השליליות שכרוכות בשימוש בסמים ועבריינות וכל מיני דברים כאלה אנחנו בעצם תורמים לרווחת הישוב מבחינה חברתית.

מוחמד ברכה: אני מאוד מודה לכולם.

מוחמד ברכה: בשעה אחת ייבחר היושב ראש החדש של הוועדה.

מוחמד ברכה: אני רוצה להודות על הזכות הגדולה שניתנה לי לעמוד בראש הוועדה.

מוחמד ברכה: הרבה אנשים טובים דואגים לחברה בישראל ללא הבדל אזור, דת, גזע, מין.

מוחמד ברכה: דווקא בעניין הזה של המלחמה בסמים יש אחדות דעים בכל מגזרי האוכלוסייה ובין כל עובדי המשרדים ואני באמת הרגשתי את זה ומיששתי את זה במו ידיי את הדאגה של הרבה אנשים טובים בהרבה תחומים לעניין הזה.

מוחמד ברכה: אני אמשיך להיות חבר הוועדה ואני מקווה לתרום לעבודתה.

מוחמד ברכה: קידמנו הרבה דברים.

מוחמד ברכה: לא קידמנו יותר מאשר קידמנו.

מוחמד ברכה: העבודה עדיין רבה.

מוחמד ברכה: אני מודה לחברי הוועדה.

חמד עמאר: אני השתתפתי בכמה ישיבות של הוועדה.

חמד עמאר: אני רוצה לציין שלמדת את הנושא, אני רוצה לאחל לך בהצלחה בהמשך הדרך.

מוחמד ברכה: תודה.

אילן שמש: באמת תודה רבה.

אילן שמש: אתה עשית הרבה לקידום הנושא הזה וההתפתחות שלו והשירותים.

אילן שמש: הרגשנו את זה כל הזמן למרות שהרבה פעמים תקפת גם אותנו אבל זה היה חלק מהתפקיד.

מוחמד ברכה: זה נכון.

אילן שמש: הרגשנו שהוועדה עושה ותורמת לשטח ולעשייה.

אילן שמש: תודה רבה לך.

אורנה שביט: תודה רבה כי באמת היתה עבודה מקצועית וטובה.

מוחמד ברכה: אני מודה לכם, בהצלחה בהמשך הדרך.

מוחמד ברכה: תודה, הישיבה נעולה.